
Шахтинск қаласы әкімдігінің
2020 жылғы «____»_________
№____________ 
қаулысына 2- қосымша

Шахтинск қаласы әкімдігінің жанындағы халық қатысатын бюджетті іске асыру мәселелері жөніндегі Сараптамалық кеңестің қызметінің тәртібі


1. Шахтинск қаласы әкімдігінің жанындағы халық қатысатын бюджетті іске асыру мәселелері жөніндегі сараптамалық кеңес (бұдан әрі – Сараптамалық кеңес) Қазақстан Республикасы Қаржы министрінің 2014 жылғы 31 қазандағы № 470 бұйрығымен бекітілген жергілікті бюджеттердің жобаларын әзірлеу ережесінің негізінде құрылған.
2. Сараптамалық кеңес өз қызметінде Қазақстан Республикасы Қаржы министрінің 2014 жылғы 31 қазандағы № 470 бұйрығымен бекітілген жергілікті бюджеттердің жобаларын әзірлеу қағидаларын және осы тәртіпті басшылыққа алады.
3. Сараптау кеңес кемінде 15 адамнан тұрады және оған, Шахтинск қаласы әкімінің орынбасарлары, тұрғын үй-коммуналдық шаруашылық, құрылыс, жер қатынастары, қоғамдық ұйымдар, Шахтинск қаласының қоғамдық кеңесі, Шахтинск қалалық мәслихатының депутаттары, «Нұр Отан» партиясының Шахтинск қалалық филиалы, Қарағанды облысының кәсіпкерлер палатасының Шахтинск қаласындағы филиалы, Шахтинск қаласының тұрғындары кіреді.
4. Сараптау кеңесінің жұмыс органы болып «Шахтинск қаласының экономика және қаржы бөлімі» ММ анықталды.
5. Сараптамалық кеңестің төрағасы мен хатшысы ашық дауыс беру жолымен бірінші отырыста Кеңестің құрамына ұсынылған адамдар арасынан сайланады. Отырысқа қатысып отырған сарапшылық кеңес мүшелерінің жалпы санының көпшілік дауысын алған кандидат сайланған болып есептеледі.
6. Сараптамалық Кеңестің шешімдері отырыс өтетін күні шығарылады және оған төрағаның, Сараптамалық кеңес мүшелері және хатшының қолдары  қойылып, олар қабылданған күннен бастап екі жұмыс күні ішінде Шахтинск қаласы әкімдігінің интернет-ресурсы арқылы халыққа жарияланады.
7. Сараптамалық кеңес отырыс түрінде жұмыс істейді. Отырыста барлық шешімдер жиналғандар санының қарапайым көпшілік дауыспен қабылданады. Отырысқа Сараптамалық кеңес құрамының жалпы 50% - дан астамы қатысқан жағдайда, заңды болып саналады. Дауыстар тең бөлінген жағдайда Сараптамалық кеңес төрағасының шешімі шешуші мәнге ие болады. Форс-мажорлық мән-жайлар жағдайында отырыстар кейіннен кеңес шешімін ресімдей отырып, қашықтықтан форматта өткізіледі.
8. Сараптамалық кеңесіне мүшеліктің тоқтатылуы  жаңа мүшенің ықтимал ұсынысымен ерікті түрде немесе алқалы шешіммен, қарапайым көпшілік дауыспен, жүзеге асырылады.
9. Сараптамалық кеңестің функциялары:
1) жобалық ұсыныстың осы Ереженің талаптарына сәйкестігі туралы шешім қабылдау;
2) тұрғындардың жобалық ұсыныстарын алдын ала қарау, қажет болған жағдайда авторларға оларды пысықтау бойынша ұсынымдар жіберу;
3) жоба қаражаты есебінен қаржыландыру үшін берілген жобалық ұсыныстар бойынша қорытындылар мен ұсыныстарды қалыптастыру;
4) тұрғындардың жобалық ұсыныстарын дауыс беру тізіміне енгізу бойынша шешім қабылдау;
5) жоба есебінен қаржыландырылатын жобалық ұсыныстардың іске асырылу барысына мониторинг пен бақылауды жүзеге асыру, оның ішінде құрылымдық бөлімшелер басшыларының, коммуналдық кәсіпорындардың, мекемелер мен ұйымдардың лауазымды тұлғаларының жобалық ұсыныстарды іске асыру мәселелері бойынша есептерін тыңдау;
6) отырыстарды жариялы және ашық өткізуге, отырыстардың хаттамаларын жариялауға, кемінде 3 жұмыс күні ішінде  әкімдіктің ресми Интернет-ресурсы арқылы  отырыстың өткізілетін уақыты мен орны туралы хабарлайды.  



